কাঞ্চনজঙ্ঘা
১৮৫২ সালের আগে কাঞ্চনজঙ্ঘাকে পৃথিবীর সৰ্বোচ্চ শৃঙ্গ বলে ধারণা করা হত।কিন্তু ১৮৪৯ সালে ভারতের বৃহৎ ত্রিকোণমিত্রিক জরীপে বহু পরীক্ষা-নিরীক্ষার পর জানা গেল যে পিক XV বলে পরিচিত মাউন্ট এভারেস্টই হচ্ছে পৃথিবীর উচ্চতম পর্বত শৃঙ্গ। আরো কিছু পুনঃনিরীক্ষণ করার পর ১৮৫৬ সালে আনুষ্ঠানিকভাবে ঘোষণা করা হয় যে কাঞ্চনজঙ্ঘা পৃথিবীর তৃতীয় উচ্চতম শৃঙ্গ।
আলতাই পর্বতমালা
বেলুখা এই পর্বতমালার সর্বোচ্চ পর্বতশৃঙ্গ এবং এর উচ্চতা ৪৬২০ মিটার। ১৮৩০ মিটারের নিচে পর্বতগুলি ঘন পাইন, সিডার, লার্চ, ফার ও বার্চ অরণ্যে আব্রৃত। পাহাড়ের পাদদেশের এই অরণ্য এবং পাহাড়ের বরফময় ঊর্ধ্বাংশের মধ্যবর্তী অঞ্চলে, ২৪৪০ থেকে ৩০৫০ মিটার উচ্চতায় আল্পীয় চারণভূমি অবস্থিত। এই পর্বতগুলি খনিজে সমৃদ্ধ। বিশেষ করে কয়লা, দস্তা, সীসা এখানে প্রচুর পাওয়া যায়। এছাড়াও এখানে স্বল্প পরিমাণে সোনা, লোহার আকরিক, তামা, রূপা এবং টিন পাওয়া যায়।